**Информация във връзка със създаване на масиви за ползване на земеделските земи по чл. 37в от ЗСПЗЗ**

**Всеки собственик подава в общинската служба по земеделие** по местонахождение на имота декларация по чл.69 /по образец/, в която се посочват формата на стопанисване и начинът на трайно ползване на земите. Декларацията, подадена от един съсобственик, ползва всички съсобственици.

В случай че собствениците не желаят имотите им или някои от тях да се включват в масиви за ползване, те изрично посочват това обстоятелство в декларацията.

Ако собственик на имот е подал декларация, в която е посочил, че ще обработва сам имота си или че не желае имотът му да бъде включен в масиви за ползване по чл. 37в от ЗСПЗЗ, то този имот не се включва в изходните данни и материали за създаване на масивите за ползване за следващата стопанска година 2016-2017, съответно не се включва в споразумението по чл. 37в, ал. 1 и не се разпределя като т. нар. бели петна. Следва да се има предвид, че тази декларация се отнася за **следващата стопанска година** (в случая 2016-2017 г.).

**Наематели, арендатори или ползватели подават в общинската служба по земеделие** по местонахождението на имотите заявление по чл.70 от Правилника за прилагане на Закона за собствеността и ползването на земеделските земи за участие в споразумение за ползване по чл.37В ЗСПЗЗ.

В заявлението се посочват имотите, ползвани на правно основание съгласно регистрираните в общинската служба по земеделие договори, и/или документи за собственост, с които ползвателят желае да участва в **масиви за ползване по споразумение**.

***Краен срок за подаване на декларация по чл.69 и заявление по чл.70 ППЗСПЗЗ 31.07.2016г*.**

## ОБЛАСТНА ДИРЕКЦИЯ „ЗЕМЕДЕЛИЕ“ ГР. ПЛОВДИВ